প্ৰায় ৮৯ আৰৱ ডলাৰ অৰ্থাৎ ৬.৪ লাখ কোটি টকাৰ মালিক আৰু বিশ্বৰ আটাইতকৈ বৃহৎ শ্বেয়াৰ বাজাৰৰ বিনিয়োগকাৰী ৱাৰেন বফেটে এতিয়ালৈকে মাত্ৰ ২০ ডলাৰ অৰ্থাৎ ১৪০০ টকাৰ ছেমছাঙৰ এটা ফোন ব্যৱহাৰ কৰিছিল।
এতিয়া তেওঁ iPhone লৈ ফুৰিব। তেওঁ এপ'লৰ চি ই অ' টীম কুকৰ উপহাৰ গ্ৰহণ কৰিছে।
ৱাৰেন বফেট বিশ্বৰ আটাইতকৈ প্ৰসিদ্ধ শ্বেয়াৰ বাজাৰ বিনিয়োগকাৰী আৰু শ্বেয়াৰ বাজাৰৰ বহু বিনিয়োগকাৰীৰ বাবে তেওঁ এগৰাকী মাৰ্গদৰ্শক।
তেওঁ ভাৰতৰ আটাইতকৈ ধনী মুকেশ আম্বানিতকৈয়ো বহুত বেছি ধনী। মুকেশ আম্বানি মুঠ ৬৭ আৰৱ ডলাৰৰহে মালিক।
এপ'লৰ চিইঅ' টীম কুকে ইয়াৰ পূৰ্বে কেইবাবাৰো ৱৰ্কশ্বায়ৰ হেথৱেৰ চিইঅ' ৱাৰেন বফেটক আইফোন উপহাৰ দিবলৈ চেষ্টা কৰিছিল যদিও বফেটে কেতিয়াও সেয়া লোৱা নাছিল।
তেওঁ সদায় মাত্ৰ ২০ ডলাৰত ক্ৰয় কৰা ছেমছাঙৰ SCH-U320 মডেলৰ ফ্লিপ ফোন এটা ব্যৱহাৰ কৰিছিল।
এতিয়া তেওঁ ঘোষণা কৰিছে যে তেওঁ আইফোনৰ উপহাৰ গ্ৰহণ কৰিছে। তেওঁ প্ৰায় ১০ বছৰ ধৰি এই সাধাৰণ ফোন ব্যৱহাৰ কৰি আহিছিল।
ইয়াৰ অন্তৰালত থকা তেওঁৰ যুক্তি হৈছে যে তেওঁ ৮৯ বছৰীয়া বৃদ্ধ আৰু এই বয়সত তেওঁৰ বাবে স্মাৰ্টফোন ব্যৱহাৰ কৰাটো সহজ নহয়।
বফেটে এতিয়া উপহাৰ হিচাপে লাভ কৰা এপ'লৰ স্মাৰ্টফোনটোও অকল কলিঙৰ বাবেহে ব্যৱহাৰ কৰিব বুলি জানিব দিয়ে।
উল্লেখযোগ্য যে ৱৰ্কশ্বায়ৰ হেথৱে এপ'লৰ ৫.৬ শতাংশ অংশীদাৰী ক্ৰয় কৰিছে।
বিশ্বৰ ইমান বৃহৎ বিনিয়োগকাৰী গৰাকীয়ে শ্বেয়াৰ বাজাৰৰ অধ্যয়ন, গৱেষণা কেনেদৰে কৰে? এটা ৱেবছাইটৰ মতে, তেওঁ এনেকুৱা কামৰ বাবে এপ'লৰে এটা আইপেড ব্যৱহাৰ কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
